钦定古今图书集成/明伦汇编/氏族典/第445卷 > 《廖用贤尚友录》 > 柳璨
## 钦定古今图书集成/明伦汇编/氏族典/第445卷 > 《廖用贤尚友录》 > 柳璨

按《唐书柳璨传》：“璨，字炤之，公绰族孙也。少孤贫好学。
颜荛判史馆，引为直学士。昭宗好文，待李磎最厚。磎
死，内常求似磎者，或荐璨才高试文，帝称善，擢翰林
学士。崔引死，昭宗密许璨宰相，遂以谏议大夫同中
书门下平章事。朱全忠图篡，璨厚结之。全忠后急于
九锡，宣徽北院使王殷者，构璨等言其有贰，故礼不”
至。全忠恚，贬登州刺史。俄除名为民，流崖州，寻斩之。